Борис Младенов-Young
Ръцете ми… Какво са те за мен?!

chitanka.info

Ръцете ми… Какво са те за мен?!

Превърнали са ме в човек от звяра

и цял живот откакто съм роден,

ми служат вярно в робска надпревара.

Каквото съм постигнал до сега,

не е пресилено да го спомена,

на тяхното умение дължа —

на опитност с прецизност подплатена.

Съзнавам го — с ума си преуспях,

в съдружие с останалото тяло,

като едно неотделимо цяло,

но мозъкът не би могъл без тях

в такъв широк мащаб да се разгърне

и всяка мисъл в дело да превърне!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.